梵蒂冈

梵蒂冈，英文名Vatican City，南欧国家之一，欧洲教皇国。是来勒意大利首都罗马西北地区个一个神权国家（国中国），现在是世界高头天主教顶高个权力中心搭教廷个场所，也是教宗个驻地。梵蒂冈是世界六分之一人口个信仰中心，也是世界领土面积顶小个、人口顶少个主权国家。伊老早个继承是中世纪个教皇国，来勒1929年开始，通过《拉特兰条约》，意大利承认梵蒂冈是主权国家，接受教宗个直辖，所以，梵蒂冈也是一个政教合一的国家。

梵蒂冈个流通语言是意大利语，弗过做弥撒个辰光通用拉丁文。

 历史 
梵蒂冈地区，来勒罗马帝国个辰光就是基督徒聚会个场所，基督徒死脱之后，就有交关人埋勒现在个圣彼得大教堂下头。到公元4世纪，基督教成为帝国个官方宗教之后。迭个地方成为圣地，开始修造老大个教堂。

来勒7世纪，法国宰相拿罗马周边一块老大个地方送把教宗。教皇国开始形成。中世纪个教廷权利邪气大，梵蒂冈拥有住在欧洲国王废立个权利。

弗过到文艺复兴之后，教皇国个地位变成尴尬个存在。来勒拿破仑战争之后，民族主义思想来勒意大利地区泛滥，教皇国被认为没有存在个必要。到十九世纪中期，撒丁王国统一意大利，教皇国名存实亡。

到1929年，教宗搭墨索里尼签署条约，正式成为一个主权国家。

 地理环境 
梵蒂冈是一个典型个城邦国家，面积邪且小，只有罗马西北部圣彼得大寺周边各一块区域作为基本个国土，这个地方也是文艺复兴以来教宗个驻在地。此外，还来勒罗马其他地区有几座老大个教堂作为飞地。梵蒂冈搭意大利个国境线主要通过圣彼得广场高头个边界，以及梵蒂冈个城墙来区分。

 元首 
梵蒂冈个元首是教宗，是天主教个首脑，教宗通过红衣主教选举产生，任期为终身制。作为最高个精神领袖，教宗拥有对梵蒂冈一切个掌控，教宗个安全保护通过瑞士卫队负责。迭也是文艺复兴以来个传统。

Category:欧洲国家
分类:天主教